ANTON BUTTIĠIEĠ, B.A., LL.D.£ Żagħżugħ li rada' u xorob l-arja bnina u safja tal-għoljiet u tal-widien, kiber qawwi u felħan u b'qalb ħanina għanna l-għaxqa wis-seħer tal-ħolqien. Għanna l-btala tal-palm, kobor u żina ta' ħdura; il-bjuda tar-ranċis; l-ilwien tal-qawsalla u tal-ward; il-ħajja rżina li timla l-art u s-sema u kullimkien. Ħabb il-ħlejjaq ċkejknin, ħelwin, bħall-vjoli; ra ġmiel Alla f'farfett, għaqlu fin-naħal; sama' l-ħsejjes irqaq, siekta tad-dud. Ra s-sħab imiss mad-djar: imil fil-għoli il-kampnar taż-Żebbuġ: u ġens ir-raħal jitbiegħed minnu biex ma jkunx meqrud. 2 ta' Ġunju, 1944 K. VASSALLO 'D an is-sunett dwar Anton Buttiġieġ (1912 — 1983) bħala poeta nkiteb fuq l-erbgħin sena ilu meta Karmenu Vassallo kien Surġent-Għalliem mal-K.O.M.R. stazzjonat l-Imdina. Sa dak in-nhar Dr. Buttiġieġ kien għadu ma ħareġ stampat ebda wieħed mill- Buttiġieġ kien laħaq ippubblika fl-almanakk ta' Muscat, ''Pronostku Matli'', u f'xi rivisti letterarji bħal ''Leħen il-Malti'' u ''Il-Malti''. Biex l-istudjuż jew min jinteressa ruħu fil-poeżija lirika Maltija jieħu idea aħjar ta' dak li ried ifisser Vassallo b'dan is- sunett jeħtieġlu jaqra u jixtarr il-poeżiji li jissemmew fis-sunett t'hawn fuq. — L-Editur.